kardosdrur/scandi-wiki huggingface dataset:
Born Free

Born Free er en dansk dokumentarfilm fra 2021 instrueret af Anna Steen Hansen og Mathias Nyholm Schmidt.

Handling 
På poetisk vis skildres hverdagen for en række unge zimbabweanere i en afgørende tid, hvor Zimbabwe angiveligt skal afvikle sit første demokratiske valg den 31.07.18 efter afsættelsen af Robert Mugabe. For første gang i årtier er der en voksende tro på, at den undertrykte ungdom endelig vil få en bid af den frihed, deres forfædre kæmpede så hårdt for at opnå. Da Mugabes gamle parti endnu en gang manipulerer med resultatet, og militæret indsættes mod fredelige demonstranter, efterlades de unge imidlertid med intet andet end bristede drømme.

Referencer

Eksterne henvisninger 
 

Dokumentarfilm fra Danmark
Danske film fra 2021
Landskampen Danmark-Holland 1927

Landskampen Danmark-Holland 1927 er en dansk dokumentarfilm fra 1927.

Handling 
Venskabskamp mellem Danmark og Holland den 12. juni 1927 i Idrætsparken. Skuespiller Christian Gottschalch leder fællessangen. Kampen ender 1-1. Henry Hansen udligner for Danmark i 2. halvleg. 21.000 tilskuere overværer kampen.

Referencer

Eksterne henvisninger 
 

Dokumentarfilm fra Danmark
Danske film fra 1927
Thug Life: 2620 Albertslund

Thug Life: 2620 Albertslund er en dansk dokumentarfilm fra 2005 instrueret af Niels Buchholzer.

Handling 
Filmen om Binyamin, Bünyamin, Metin, Güner og erhan - alle kurdiske unge fra Albertslund. Om at være ung med en anden etnisk baggrund i dagens Danmark. Vi følger de fem unges hverdag med ungdomsklubben Klub Frihjulet som omdrejningspunkt, med pædagogen Mehmet i spidsen. Filmen giver et ærligt portræt og afmystificerer en gruppe unge, som kun få har reel indsigt i. Vi er med hjemme, på weekendtur, i skolen, med vennerne på gaden og på en tur til Konya, hvor de unges familier kommer fra.

Referencer

Eksterne henvisninger 
 

Dokumentarfilm fra Danmark
Danske film fra 2005
Supply and a million times goodbye

Supply and a million times goodbye er en dansk dokumentarfilm fra 2021 instrueret af Majse Vilstrup.

Handling 
Supply and a MillionTimes Goodbye er optaget ved en række live-auktioner på Danmarks største auktionshus Bruun Rasmussen. Næsten alle professioner udvikler specifikke strukturer, krops- bevægelser og ansigtsmimik med et instrumentelt formål. Disse udtryk og rekvisitter er som oftest opstået ud fra praktiske bestemmelser, men efterhånden som tiden går, forvandles de til en æstetik i sig selv. 
Filmen observerer live-auktionen som et slags socialt teater med kunstkøbere og sælgere i hovedrollen, og som med et tilhørende publikum, udfører specifikke og indstuderede bevægelser i jagten på den gode handel “...Med et usædvanligt skarpt blik for den sigende detalje, studeres de fremmødte, som var de en sjælden og surreel dyreart...” . De gentagne bevægelser i filmen manifesterer det nøjagtige point-of-no-return hvor kunstværket sælges og bytter hænder.

Referencer

Eksterne henvisninger 
 

Dokumentarfilm fra Danmark
Danske film fra 2021
Kraftenlos

Kraftenlos er en dansk dokumentarfilm fra 2021 instrueret af Søren Brydesen.

Handling 
En filminstruktør beder sin familie om hjælp til at forberede en fest til moderen, efter hun har været ramt af en depression. I et kaotisk filmstudie med høns og balloner, kaster familien sig ud i at forvandle rummet alt imens minderne og tankerne om mørket langsomt forsvinder.

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2021
Vi Slås med Sværd

Vi Slås med Sværd er en dokumentarfilm fra 2020 instrueret af Malthe Wermuth Saxer.

Eksterne henvisninger 
 

Dokumentarfilm fra Danmark
Danske film fra 2020
400 Aars Festen i Nykøbing F.

400 Aars Festen i Nykøbing F. er en dansk dokumentarfilm fra 1939.

Handling 
Fejring af Nykøbing F.s 400-års byjubilæum 3.-6. august 1939. Filmen begynder med afsløringen af Bjørnebrønden d. 30.07.1939. Selve jubilæumsdagene byder på en række forskellige begivenheder, herunder åbningsceremonien med kong Christian X og dronning Alexandrine, hvor borgmester H.P. Jensen, finansminister Vilhelm Buhl og kongen holder tale. Derefter historisk kavalkade gennem byen med Christian 3., Peter den Store og dronning Sofie, udspring og svømmekonkurrence i havnebassinet og fodboldkamp mellem B93 og B1901. Filmen indeholder både sort-hvid- og farveoptagelser.

Medvirkende 

 Kong Christian X
 Dronning Alexandrine

Referencer

Eksterne henvisninger 
 

Dokumentarfilm fra Danmark
Danske film fra 1939
Nadjeschda - den dansk-russiske amerikaner

Nadjeschda - den dansk-russiske amerikaner er en dansk portrætfilm fra 2013.

Handling 
Omkring år 1900 blev to unge mennesker kærester i en landsby i Østjylland. Parret var grebet af stor udlængsel, men drømmenes møde med virkeligheden som udvandrer blev hård. Verden bød dem revolution, verdenskrig og fattigdom. Men de insisterede på et liv i det fremmede. Efter 15 års søgen over flere kontinenter fandt de endelig det sted, hvor de kunne og ville slå sig ned: Iowa, USA. På trods af det omflakkende liv blev de begavet med en stor børneflok. Et af disse børn var Nadjeschda Overgaard. Nadjeschdas liv og skæbne er i en og samme person fortællingen om Danmarks, Ruslands og Amerikas dramatiske historie i det 20. århundrede. Samtidig sætter dokumentaren fokus på danskerne i rollen som indvandrere i et fremmed land.

Referencer

Eksterne henvisninger 
 

Dokumentarfilm fra Danmark
Portrætfilm fra Danmark
Danske film fra 2013
Livtag: portræt af billedhugger Gerda Thune Andersen

Livtag: portræt af billedhugger Gerda Thune Andersen er en dansk portrætfilm fra 2012 instrueret af Lars Skov og Annette Skov.

Handling 
Den danske billedhugger Gerda Thune Andersen (f. 1932) fortæller om sin tilgang til livet og kunsten, og vi følger den kunstneriske skabelsesproces i værkstedet og møder hende til fernisering, i støberiet og sammen med kolleger.

Referencer

Eksterne henvisninger 
 

Dokumentarfilm fra Danmark
Portrætfilm fra Danmark
Danske film fra 2012
MeToo: Sexisme bag skærmen

MeToo: Sexisme bag skærmen er en dansk dokumentarfilm fra 2021 instrueret af Line Ritz og Ole Tornbjerg.

Handling 
Afsnit 1
En tidligere journalistpraktikant på TV 2 bliver involveret i en seksuel relation til en chef. Hun oplever, at relationen udvikler sig skævt, og hun føler sig ydmyget og udsat for en magtdemonstration. 
 
 Afsnit 2
Flere fremtrædende TV 2-profiler står frem og fortæller om en stærkt seksualiseret tone hele vejen op i toppen af TV 2s nyhedsorganisation igennem tyve år.
  
Afsnit 3 
Sagen om Jes Dorph-Petersens ageren overfor to journalistpraktikanter på TV 2 er en af årets mest omtalte sager. Nu står de to daværende journalistpraktikanter frem for første gang og fortæller deres version.

Referencer

Eksterne henvisninger 
 

Dokumentarfilm fra Danmark
Danske film fra 2021
Karls Krig

Karls Krig er en dansk dokumentarfilm fra 2008 instrueret af Simon Bang.

Eksterne henvisninger 
 

Dokumentarfilm fra Danmark
Danske film fra 2008
Munken (dokumentarfilm)

Munken er en dansk dokumentarfilm fra 2022 instrueret af Mira Jargil og Christian Sønderby Jepsen.

Handling 
I 2015 beslutter Mira Jargil og hendes mand at trække stikket på deres stressede hverdag og rejse til Sri Lanka, for at leve hos en munk langt ude i bjergene. Mira og munken aftaler at lave en film, men det hele tager en uventet drejning da munken vil kontrollere og styre alt, inklusiv film projektet som ender med at kollapse.
6 år senere begår munken selvmord og hans søn ønsker nu at starte filmen op igen. Sønnen ønsker svar på hvorfor hans far forlod ham som barn. Hvad søgte han derude I junglen?

Referencer

Eksterne henvisninger 
 

Dokumentarfilm fra Danmark
Danske film fra 2022
Desire (film fra 2022)

Desire er en dansk dokumentarfilm fra 2022 instrueret af Anna Eline Rasmussen.

Handling 
I dokumentarfilmen Desire møder vi Nico på 21 år, der udforsker sit eget forhold til begær, en side af sig selv, hun ikke har været bekendt med før. Filmen rejser ind i identitetens mange facetter, hvor seksualiteten blomstrer og begæret vokser som ukrudt igennem asfalt. Hvordan følger man sit eget begær, når man samtidig har lyst til at passe ind?

Referencer

Eksterne henvisninger 
 

Dokumentarfilm fra Danmark
Danske film fra 2022
En film der måske handler om fremtiden

En film der måske handler om fremtiden er en dansk dokumentarfilm fra 2021 instrueret af Josefine Exner.

Handling 
Filmen undersøger på kærlig, humoristisk og poetisk vis, hvorfor vi mennesker gang på gang træder ind i nye kærlighedsrelationer, selvom vi ved, at risikoen for, at relationen går i stykker, og at man bliver såret er stor. Gennem et nyforelsket par studerer vi forsiden og bagsiden ved kærlighedens indtog og stiller spørgsmålet: Hvorfor forelske dig, når du kan blive forladt?

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2021
Nu skælver jeg

Nu skælver jeg er en dansk dokumentarfilm fra 2021 instrueret af Marina Vorobyeva.

Handling 
NU SKÆLVER JEG er en kort dokumentar som undersøger instruktørens egen seksualitet efter at være blevet mor, ved at opdage kroppen som en kanal til sorg og selvkærlighed.

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2021
Nielsen (dokumentarfilm)

Nielsen er en dansk dokumentarfilm fra 2015 instrueret af Cæcilie Østerby Sørensen.

Handling 
Nielsen er et portræt af performancekunstneren tidligere kendt som Claus Beck-Nielsen og senere som direktør i Das Beckwerk. I løbet af fire afsnit følger vi en mand, der har erklæret sig selv for død og gjort sin identitet til et kunstnerisk eksperiment, og vi oplever hvad der sker, når dette kunstneriske eksperiment interagerer med resten verdenen.

Referencer

Eksterne henvisninger 
 

Dokumentarfilm fra Danmark
Danske film fra 2015
Mr. Graversen

Mr. Graversen er en dansk dokumentarfilm fra 2022 instrueret af Michael Graversen.

Handling 
Da Michael besøger sit barndomshjem i Grindsted, mødes han af en forvandlet far. Fri fra et årelangt misbrug af alkohol og sløvende piller er Svend-Aage pludselig fuld af energi. Den gamle kludekræmmer genopliver sin passion for tøj og er fast besluttet på at vinde sin kones kærlighed tilbage. I årenes løb er hun dog blevet mere optaget af hunden Lexus og har svært ved at lukke sin mand ind i sit liv igen – til trods for talrige akavede forsøg fra Svend-Aage. Men da huset sættes til salg, og et helt livs sirligt arkiverede minder pakkes ned i kasser, træder konturerne af et familietraume frem. Svend-Aage øjner chancen for at tage hånd om fortidens svigt og griber muligheden for en ny chance i livet.

Medvirkende 

 Svend-Aage Graversen
 Astrid Graversen

Referencer

Eksterne henvisninger 
 

Dokumentarfilm fra Danmark
Danske film fra 2022
Mira (dokumentarfilm)

Mira er en dansk dokumentarfilm fra 2021 instrueret af Ejner Benedict Seidelin.

Handling 
Den unge kvinde Mira gør sig både tanker om sin families fortid, sin datters fremtid og familiens nutid. Parrets forhold er ømt, men også skrøbeligt, for hvordan kan man vide, at den anden ikke forsvinder, når det hele bliver for svært?

Medvirkende 

 Mira Raka Reiff
 Pascale Stenberg
 Ejner Benedict Seidelin
 Lova Karen Reiff Seidelin

Referencer

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 2021
Transportmuligheder

Transportmuligheder er en dansk oplysningsfilm fra 1963.

Handling 
En engelsk-speaket oplysningsfilm om forsøg med indretning af biler til kørestolsbrugere. Den første bil, der demonstreres, er bygget af en mand, som har været udsat for en trafikulykke. Bilen har fået en særligt rat, hvorfra kørslen håndteres og små hjul, men rampen er stadig lidt stejl. Efter at have kørt i bilen i 10 år har han skiftet den ud med en Morris Mascot - her er rampen lavere. Dernæst ses en polioramt, der har konstrueret sin egen kørestol, som samles før udstigning fra en bils passagersæde. En anden polioramt mand (men med stærke arme) har ombygget en minibus til et 'mobile home' med seng og køkken. En tredje polioramt mand, som næsten ikke har nogen kræfter i armene, har indrettet en amerikanerbil, så han næsten udelukkende kører bil med fødderne. Filmen viser flere hjemmelavede og opfindsomme indretninger af biler og kørestole, of hvordan de forskellige modeller testes for trafiksikkerhed.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Danske film fra 1963
Fra Dansk Røde Kors' folkekuranstalt ved Hald

Fra Dansk Røde Kors' folkekuranstalt ved Hald er en dansk oplysningsfilm.

Handling 
En dag på børneafdelingen. Behandling af børnelammelse (polio) i stadie 2. Børnenes muskler er svækkede efter lammelsen. Efterbehandlingens opgave er at træne musklerne op til normal kraft igen. Behandlingen består af en række øvelser bl.a. i bassin og kar, liggende bevægelsesøvelser på briks eller i hospitalssengen og styrketræning med maskiner. Nogle får elektroder på kroppen for at stimulere musklerne. Når børnene ikke er i behandling er der tid til aktiviteter som fletning, vævning, undervisning, sløjd, dukkeleg m.m. Årstal ukendt.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Boliger for bevægelseshæmmede oktober 1966 Hindsgavl

Boliger for bevægelseshæmmede oktober 1966 Hindsgavl er en dansk oplysningsfilm fra 1966.

Handling 
Oplysningsfilm om boliger for bevægelseshæmmede. Filmen viser bl.a., hvordan køkken og badeværelse bør være indrettet for at polioramte kan begå sig i dem. Polio, også kaldet børnelammelse, er en virusinfektion, som i nogle tilfælde kan angribe nervecellerne i centralnervesystemet og give livsvarige lammelser.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Danske film fra 1966
Børnelammelse (dokumentarfilm)

Børnelammelse er en dansk oplysningsfilm.

Handling 
Oplysningsfilm om polio også kaldet børnelammelse. Polio er en virusinfektion, som i nogle tilfælde kan angribe nervecellerne i centralnervesystemet og give livsvarige lammelser. Filmen viser, hvordan man behandler poliopatienter under og efter infektionen. Årstal ukendt.

Referencer

Eksterne henvisninger 
 

Dokumentarfilm fra Danmark
Oplysningsfilm fra Danmark
Frk. Wagners instruktionsfilm

Frk. Wagners instruktionsfilm er en dansk oplysningsfilm fra 1953.

Handling 
Filmen viser dele af den fysiurgiske behandling af børnelammelse (polio): Varme pakninger, såkaldte Kennedy-pakninger, gives for at lindre smerterne og modvirke kontrakturer. Koncentrerede pakninger og manipulation af thorax (brystkassen) gives for at smidiggøre denne og derigennem lette respirationen. Pakningerne skiftes, indtil huden er rød. Manipulation gives af hele thorax. Et meget vigtigt led i behandlingen er kontrakturstrækningerne. Er der først opstået kontraktur, er musklernes arbejdsmuligheder betydeligt forringet. Derfor påbegyndes strækningerne så tidligt som muligt, men kun til smertegrænsen og alt efter forudgående opvarmning. For at trækning og fiksering kan foregå så korrekt som muligt, bør der være to fysioterapeuter om patienten. En til at fiksere patienten og en til at trække. Stimulation af muskler udføres af fysioterapeuten som en let vibration af muskelgruppen i én bevægelsesretning. En anden vigtig del af behandlingen er balanceøvelser. For at opnå så korrekt en gang som muligt bør alle patienter uanset paresegraden lave balanceøvelser dvs. lægge vægten lige meget på begge ben, holde bækkenet på plads og have en fin holdning. Disse øvelser laves ligeledes med to fysioterapeuter.

Referencer

Eksterne henvisninger 
 

Dokumentarfilm fra Danmark
Instruktionsfilm fra Danmark
Oplysningsfilm fra Danmark
Danske film fra 1953
Us who went ahead

Us who went ahead er en dansk dokumentarfilm fra 2017 instrueret af Louise Leth.

Handling 
Filmen handler om to unge mænd, Tarek og Omair, der mødte hinanden på den farefulde flugt fra Syrien og blev venner for livet. 
Omair og Tarek ender på samme asylcenter i Hjørring, hvor Venligboerne tager sig godt af dem. Men Omair bliver pludselig udvist fra Danmark og flygter til Tyskland midt om natten.
 
Filmen følger Tarek der får mulighed for at etablere sig i Danmark; taler til demonstrationer og får en dansk kæreste. Alt imens Omairs liv er stagneret på et asylcenter.

Referencer

Eksterne henvisninger 
 

Dokumentarfilm fra Danmark
Danske film fra 2017
Chokoladekrigen

Chokoladekrigen er en dansk dokumentarfilm fra 2022 instrueret af Miki Mistrati.

Handling 
Én mands kamp mod en milliard-industri af chokolademastodonter, der benhårdt benytter ulovligt børnearbejde i deres chokoladeproduktion. Fra detektivarbejde i Elfenbenskystens plantager til retssagsdrama.
For 20 år siden underskrev verdens største chokolade-giganter en aftale, om at arbejde på at afskaffe børneslaveri. Siden er problemet ikke blevet mindre. Derfor arbejder den amerikanske advokat, Terry Collingsworth indædt på at hive chokolade-giganterne i retten for brud på den amerikanske grundlov. Han har dedikeret sit liv til afskaffelsen af slaveri og menneskehandel, og til at kæmpe mod fødevaregiganterne og deres hær af advokater. Collingsworth forsøger at få Nestlé og Cargill dømt for systematisk at producere deres kendte brands ved at udnytte børn i Elfenbenskystens kakaoproduktion. Nu er sagen langt om længe nået til den amerikanske højesteret. 
Filmen følger Collingsworth gennem fem år, hvor han blandt andet rejser tilbage til de to vestafrikanske lande Mali og Elfenbenskysten for at samle nye beviser til retssagen. Her bliver han vidne til, hvordan industrien hellere vil dække over virkeligheden end at gøre noget seriøst ved problemet med de 1,5 mio børn, der arbejder ulovligt i chokoladeindustrien. Alene for at kunderne kan købe så billigt chokolade som muligt

Referencer

Eksterne henvisninger 
 

Dokumentarfilm fra Danmark
Danske film fra 2022
Flugten til Privatskolen

Flugten til Privatskolen er en dansk dokumentarfilm fra 2022 instrueret af Gitte Sønderby og Lene Juul Bruun.

Handling 
Mange danske forældre står i et dilemma, fordi der flere steder er store problemer i folkeskolen. De kan se, at deres barn mistrives, og de synes at undervisningen er mangelfuld. Skal de træffe det egoistiske valg at tage deres barn ud af folkeskolen for at sende dem i privatskole eller friskole – eller skal de vise samfundssind og lade barnet blive og kæmpe for at vores fælles skole bliver bedre?

Er vi ved at skabe et A og et B-hold for vores børn? Om vi som samfund skal sende milliarder af støttekroner afsted mod de private skoler, der dræner folkeskolen for de ressourcestærke elever, forældre og lærere. Eller skal vi som samfund styrke folkeskolen, der rummer alle børn – høj som lav, rig som fattig?

I to dokumentarprogrammer vil vi skildre de voldsomme dramaer, der udspiller sig i klasserne, på lærerværelset og i hjemmene. Vi tror, at vi her har fået øje på en stor fælles fortrængning i samfundet - nemlig at vores folkeskole ikke længere er for alle.

Referencer

Eksterne henvisninger 
 

Dokumentarfilm fra Danmark
Danske film fra 2022
Støbeskeen – ydre Nørrebro fornyes

Støbeskeen – ydre Nørrebro fornyes er en dansk dokumentarfilm fra 2007 instrueret af Hans Kragh-Jacobsen efter eget manuskript.

Handling 
Ydre Nørrebro er midt i en områdefornyelse. I sin anden film om processen fokuserer Hans Kragh-Jacobsen på kvarterets rum: Pladserne, boligerne, gaderne og trafikken gennem Danmarks mest folkerige område. Men filmen er især et portræt af de aktive beboere og deres indsats for at gøre ydre Nørrebro til et endnu bedre sted at bo.

Referencer

Eksterne henvisninger 
 

Dokumentarfilm fra Danmark
Danske film fra 2007
Ekspert i sort

Ekspert i sort er en dansk portrætfilm fra 2009 instrueret af Claus Top Christensen.

Handling 
Erling Jørgensen er autodidakt maler og grafiker, født 1941. Portrættet tager udgangspunkt i samtaler fra kunstnerens hjem i Kolding, men kommer også til både Esbjerg og København, hvor der vises tidligere værker og ophængning af nye i Clausens Kunsthandel.

Referencer

Eksterne henvisninger 
 

Dokumentarfilm fra Danmark
Portrætfilm fra Danmark
Danske film fra 2009
Hr. Dencker

Hr. Dencker er en dansk dokumentarfilm fra 1960.

Handling 
Film om den 40-årige Erik Dencker, der er hel og delvis lam i hhv. højre og venstre side af overkroppen, efter han blev ramt af polio som 6-årig. Filmen følger Dencker i sin morgenrutine, der indbefatter etagevask, tandbørstning, påklædning m.v.. Til trods for sine omfattende lammelser klarer Dencker alt selv vha. kreative metoder. Bl.a. bruger han fødderne til at tage sokker på, munden til at lukke sit ur og kun en enkelt hånd til at binde sit slips.

Referencer

Eksterne henvisninger 
 

Dokumentarfilm fra Danmark
Instruktionsfilm fra Danmark
Danske film fra 1960
Øvelser med krykker og skinnebandager

Øvelser med krykker og skinnebandager er en dansk dokumentarfilm fra 1950.

Handling 
28-årig kvindelig patient ramt af børnelammelse (polio) for tre år siden, 25 år gammel. Hun kan gå lidt med skinner og to bukke, men er ængstelig og mangler vejledning og øvelse. Begge ben er praktisk taget helt lammede, hoftemusklerne på begge sider er meget svært lammede, ryg- og bugmuskler svært lammede, men kan udvikles. Filmen viser fremskridtene i behandlingen i løbet af et halvt år. Behandlingen består af en række øvelser, som den kvindelige patient udfører i løbet af filmen, herunder øvelser på madras, balanceøvelser mellem bomme samt krykkeøvelser ved væg og op og ned ad trappe. To år efter kommer patienten igen til klinikken, fordi hun forgæves har forsøgt at erstatte sine krykker med krykkestokke. Efter seks uger med instruktion bl.a. i ny gang- og faldteknik er hun fortrolig med stokkene.

Referencer

Eksterne henvisninger 
 

Dokumentarfilm fra Danmark
Instruktionsfilm fra Danmark
Danske film fra 1950
Øvelser med ind- og udstigning af bil for polioramte

Øvelser med ind- og udstigning af bil for polioramte er en dansk dokumentarfilm.

Handling 
Instruktionsfilm om øvelser med ind- og udstigning af bil for polioramte, der bruger krykker eller sidder i kørestol. Der trænes med flere forskellige bilmodeller. Årstal ukendt.

Referencer

Eksterne henvisninger 
 

Dokumentarfilm fra Danmark
Instruktionsfilm fra Danmark
Slip dem ind og ud på motorvejen

Slip dem ind og ud på motorvejen er en dansk dokumentarfilm fra 1971 instrueret af Werner Hedman efter eget manuskript.

Handling 
Film om hvordan man gebærder sig på en motorvej fx ved sammenfletning, vognbaneskift, uheld m.m. Filmen er en del af en serie på syv, der hovedsagelig drejer sig om de færdselsregler og faresituationer, der er særlig aktuelle i sommertrafikken. De syv titler er 'Køreklar', 'Ting og Sager', 'Huset bag vognen', 'Kørsel i sommerlandet', 'Parkering i sommerlandet', 'Slip dem ind og ud på motorvejen' og 'På 2 hjul'.

Referencer

Eksterne henvisninger 
 

Dokumentarfilm fra Danmark
Danske film fra 1971
Telefonen ringer (dokumentarfilm fra 1960)

Telefonen ringer er en dansk undervisningsfilm fra 1960 instrueret af Jens Henriksen og efter manuskript af Egil Toke, Jens Henriksen og C.G Hansen.

Handling 
En instruktion i rigtig telefonering af speciel værdi for elever, som vil gå kontorvejen.

Referencer

Eksterne henvisninger 
 

Dokumentarfilm fra Danmark
Undervisningsfilm fra Danmark
Danske film fra 1960